**Kunstprogram**

**Bakgrunn og formål**
Kunsten i Sædalen nærkirke skal i samspill med kirkebyggets arkitektur gi form til kirkens budskap,
formidle det som ord ikke alltid makter å forklare eller uttrykke om det hellige, og være en kilde til tro, ettertanke og livsforståelse som er til glede for Gud og mennesker. Vi ønsker derfor at arkitektur og symboler synliggjør at det er et kirkebygg når en ser bygget fra så vel utsiden som innsiden.

Kunsten har en verdi i seg selv. Kirken ønsker derfor at ulike kunstformer og kulturelle uttrykk kan
tas i bruk og utfolde seg i kirkerommet med dets liturgiske inventar og utstyr. Det er ønskelig at kunsten tar i bruk arven fra kirkelige motiver og symbolbruk, som formidler kirkens budskap og kaster lys over liturgien og forkynnelsen som skjer i rommet.

**Utsmykningsoppdraget**
Den kunstneriske utsmykningen vil i hovedsak være sentrert rundt alteret og på alterveggen. I tillegg ønskes det kunstneriske element i utforming av dåpssakristiet, som også vil brukes som bønne- og stillerom.

Utsmykningen vil skje i samspill med arkitekt og hovedleverandør av kirkebygget, og leveransen skal bestå av:
- Altervegg
- Kunst i dåpssakristi

Etter bestilling og i samspill med arkitekt kan det også bli aktuelt at kunstner engasjeres i arbeid med liturgisk inventar og andre kunstneriske elementer jamfør utarbeidet budsjett. Dette gjelder:
- Alter
- Døpefont
- Lesepult/prekestol
- Andre elementer i bygget

**Prosess**
Det er ønskelig at arkitekt og menighet involveres i prosessen med kunstnerisk utsmykning. For
å sikre en god prosess legges det derfor opp til en prekvalifisering av utsmykningsoppdraget med følgende steg:

1. Menigheten og de prekvalifiserte tilbyderne av totalentreprisen gis mulighet for å gi innspill på kunstnere, som deretter inviteres til å delta i en prekvalifiseringsrunde.
2. Arkitektens beskrivelse av tanker og ønsker vedrørendde kunstnerisk utsmykning for valgt kirke, sendes med invitasjon til deltakelse i prekvalifisering.
3. Kunstnere som ønsker å delta leverer CV og presentasjoner av tidligere aktuelle arbeider,
samt en oppgaveforståelse av oppdraget og dets omfang.
4. En utsmykningskomite bestående av valgt arkitekt, en person med kunstfaglig kompetanse,
en fra Bjørgvin bispedømme, en fra Bergen kirkelige fellesråd og to fra menigheten velger ut
3 kunstnere som går videre til å presentere tanker og skisser for oppdraget. Komiteen skal tilstrebe å komme frem til konsensus om valg av kunstner, men dersom dette ikke oppnås har arkitekten dobbeltstemme ved valg av kunstner.
5. Etter prekvalifisering gjennomfører valgt arkitekt en presentasjon av skissen til og ideer for Sædalen nærkirke, og hvilke kunstneriske elementer som ønskes innlemmet i Sædalen nærkirke.
6. De tre prekvalifiserte kunstnerne presenterer sine skisser til kunstneriske utsmykning for utsmykningskomiteen, som så foretar valg av kunstner. Arkitekt har dobbeltstemme. Alle de prekvalifiserte kunstnerne honoreres med kr ????? hver.
7. Styringsgruppen for Sædalen nærkirke gjør sitt endelige valg på bakgrunn av anbefaling fra utsmykningskomiteen.